Nakon promjene na vrhu, u Ukrajini se spaljuju 'pro-fašistički' udžbenici
Nova vlast stavlja naglasak na veze s Rusijom, a pokušava marginalizirati ukrajinski jezik i povijest, kao i čitav zapadni dio zemlje
Jevgenij Dubovik: Moja organizacija je spalila literaturu koja promovira fašizam i nastavit će to činiti. Neki udžbenici razdvajaju ljude i uništavaju ljubav između Rusa i Ukrajinaca. Od njih će možda biti napravljen toalet papir. Ruski nacionalisti na Krimu pale udžbenike iz ukrajinske povijesti prosvjedujući protiv onoga što oni smatraju izvrtanjem povijesti od strane vlade bivšeg predsjednika Viktora Juščenka. Kako javlja Peter Fedensky nedavna promjena vlasti u Kijevu dovela je do novih nada ruskih nacionalista i bojazni među Ukrajincima. Ruski nacionalisti u lučkom gradu Sevastopolj, matičnoj luci ruske crnomorske flote, bacali su udžbenike iz povijesti u kutije podno spomenika ruske carice Katarine Velike. Knjige su kasnije uništene. Dan poslije druge knjige spaljivanje su na prosvjedu u Simferopolu, glavnog gradu Krima. Među sudionicima prosvjeda bio je Jevgenij Dubovik, član proruske i krajnje ljevičarske Progresivne socijalističke partije Ukrajine. On se slaže s upozorenjem njemačkog pisca iz 19. Stoljeća, Heinricha Heina, koji je napisao „Kad spale knjige završit će na paljenju ljudi“. No Dubovik je rekao za Glas Amerike da je paljenje ukrajinskih udžbenika povijesti opravdano: "Moja organizacija je spalila literaturu koja promovira fašizam u Ukrajini i nastavit će to činiti. Neki udžbenici razdvajaju ljude i uništavaju zajedničku ljubav između Rusa i Ukrajinaca. Od njihovog papira možda će biti napravljen toalet papir“. Za razliku od udžbenika iz razdoblja bivšeg predsjednika Viktora Juščenka udžbenici iz povijesti iz sovjetskog razdoblja ignorirali su ili kritizirali Ukrajince koji su se borili protiv Rusa ili sovjetske imperijalističke vladavine. Proruske snage također su kritizirale kampanju gospodina Juščenka da školska djeca uče ukrajinski u područjima Ukrajine gdje se govori ruski. Još jedan kamen spoticanja bila je odluka bivšeg predsjednika da mladi Ukrajinci uče o takozvanom , od Kremlja nametnutoj nestašici hrane u Ukrajini prije 75 godina koja je bila usmjerena na kolektivizaciju sovjetske poljoprivrede. Glad je odnijela živote milijuna Ukrajinaca i drugih naroda uključujući Ruse, Bjeloruse, Moldavce, Krimske Tatare, Kozake i Židove. Tijekom Sovjetskog Saveza bilo kakav spomen bio je najstrože zabranjen. Jevgenij Dubovik kaže da nema svrhe baviti se poviješću jer svi znaju za razdoblje nestašice hrane, a život nakon kolektivizacije, kaže on, "bio je u redu". Organizatori prosvjeda nadaju se da će novoizabrani predsjednik Viktor Januković dati manji značaj ukrajinskoj povijesti i jeziku kako bi se unaprijedili odnosi s Moskvom. U međuvremenu, brojni Ukrajinci, poglavito na zapadu zemlje, pribojavaju se da će novi, kontroverzni ministar obrazovanja Dmitar Tabačnik promovirati prorusku politiku. On je izazvao čuđenje kad je sugerirao da zapadna i istočna Ukrajine trebaju biti razdvojene ili da nisu ni trebale biti ujedinjene. Ukrajinski nacionalisti uzvratili su svojim prosvjedom u Lavovu. Vođa ukrajinskog Kongresa mladih nacionalista, Andrej Ben odbacuje optužbe iz sovjetskog doba da su zapadni Ukrajinci surađivali s nacistima. U izjavi za Glas Amerike on je izrazio spremnost na debatu sa suparnicima na Krimu oko prijepornog dijela ukrajinske povijesti: "Ova podjela preuveličana je namjerno od strane onih koji se bave političkim igrama. Aktivisti vjeruju da među samim građanima nema podjele. Protiv Tabačnika se potpisuju peticije, ne samo na Krimu, već i u Kijevu i drugim gradovima“. Jedan od kritičara novog ministra obrazovanja jest i Sergej Kvit, predsjednik ugledne kijevske akademije. Kako kaže, nedavno uništavanje knjiga u Ukrajini nije toliko tragično koliko je farsa. On dodaje da je kontroverza oko novog ministra obrazovanja poučni trenutak: "Ukoliko netko pokuša ukinuti slobodu govora imat će velike probleme. Ukrajinci danas otvoreno debatiraju i izražavaju svoja mišljenja i to je najznačajniji doprinos takozvane Narančaste revolucije iz 2004. godine. Većina aktualnih ukrajinskih političara snažno je oblikovana sovjetskim načinom razmišljanja, ali čak i oni uviđaju značaj slobode govora“. Sergej Kvit i drugi čelnici ukrajinskih sveučilišta postavili su argumente protiv ministra Tabačnika na Internet, a više od 800 ljudi priključilo se Facebook grupi koja se protivi njegovom imenovanju.